
చెన్నై : తమిళనాడు నేతలు తమకు తాము బహుమతి ఇచ్చుకున్నారు. శాసనసభ్యుల జీతాలు భారీగా పెంచుకున్నారు. ముఖ్యమంత్రి పళనిస్వామి శాసనసభలో బుధవారం చేసిన ప్రకటన ప్రకారం ఒక్కో ఎమ్మెల్యే జీతం రూ.55 వేల నుంచి రూ.1.05 లక్షలకు పెరిగింది. ఎమ్మెల్యేల పింఛను కూడా రూ.12 వేల నుంచి రూ.20 వేలకు పెరిగింది. అదే విధంగా నియోజకవర్గ అభివృద్ధి నిధులను కూడా రూ.2 కోట్ల నుంచి రూ.2.6 కోట్లకు ప్రభుత్వం పెంచింది.ఈ పెంపును అన్ని పార్టీల శాసనసభ్యులు సమర్థిస్తున్నారు. ఈ నేపథ్యంలో రైతులు మాట్లాడుతూ తాము నెలల తరబడి నిరసన ప్రదర్శనలు, ఆందోళన కార్యక్రమాలు నిర్వహిస్తున్నప్పటికీ తమ బాధలను ప్రభుత్వం పట్టించుకోవడం లేదని వాపోయారు. తమను నిర్లక్ష్యం చేస్తూ ఎమ్మెల్యేల జీతాలను పెంచడం బాధాకరమని తెలిపారు. నేతలకు ప్రజలపై నేతలకు శ్రద్ధ లేదని ఆరోపించారు.

chennai : tamilanadu nethalu tamaku taamu bahumati ichukunnaru. saasanasabhyula jeetaalu bhariga penchukunnaaru. mukhyamantri palaniswamy saasanasabhalo budhavaaram chesina prakatana prakaaram okko emmelye jeetam roo.55 vela nunchi roo.1.05 lakshalaku perigindi. emmelyela pinchanu kuudaa roo.12 vela nunchi roo.20 velaku perigindi. adhe vidhamgaa niyojakavarga abhivruddhi nidhulanu kuudaa roo.2 kotla nunchi roo.2.6 kotlaku prabhutvam penchindi.ee pempunu anni paarteela saasanasabhyulu samarthistunnaaru. ee nepathyamlo raitulu maatlaadutuu taamu nelala tarabadi nirasana pradarsanalu, aandolana kaaryakramaalu nirvahistunnappati tama baadhalanu prabhutvam pattinchukovadam ledani vaapoyaaru. tamanu nirlakshyam chestu emmelyela jeetaalanu penchadam badhakaramani telipaaru. nethalaku prajalapai nethalaku shraddha ledani aaropinchaaru.